ପ୍ରୋଜେସ୍ଟିରନ ଯୋନୀପଥ ମୁଦ୍ରିକା
ପ୍ରୋଜେସ୍ଟିରନ ଯୋନୀପଥ ମୁଦ୍ରିକା (ଇଂରାଜୀ ଭାଷାରେ Progesterone vaginal ring, ଅନ୍ୟ ନାମ ପ୍ରୋଜେସ୍ଟିରନ-କେବଳ ଯୋନୀପଥ ମୁଦ୍ରିକା) ଏକ ପ୍ରକାର ଯୋନୀପଥ ମୁଦ୍ରିକା (vaginal ring) ଯାହା ଶିଶୁର ସ୍ତନ୍ୟପାନ ଅବଧିରେ ମାତାର ଜନ୍ମ ନିରୋଧ ନିମନ୍ତେ ବ୍ୟବ‌ହାର କରାଯାଏ । ପ୍ରସବ ପରେ ଏକ ମାସଠାରୁ ଆରମ୍ଭ କରାଯାଇ ଏକ ବର୍ଷ ପର୍ଯ୍ୟନ୍ତ ଏହା ବ୍ୟବ‌ହାର କରାଯାଏ । ଏକ ଶତ ମହିଳାଙ୍କ ମଧ୍ୟରୁ ୧.୫ ଜଣଙ୍କ ମଧ୍ୟରେ ଏହା କାର୍ଯ୍ୟକ୍ଷମ ହୋଇନପାରେ । ଗୋଟିଏ ମୁଦ୍ରିକା ଯୋନୀପଥରେ (vagina) ୩ମାସ ପର୍ଯ୍ୟନ୍ତ ରଖାଯାଏ । ମହିଳାମାନେ ନିଜେ ଏହାକୁ ଯୋନୀପଥରେ ରଖିପାରିବେ ଓ ବାହାରକରିପାରିବେ ।

ଏହାର ପାର୍ଶ୍ୱ ପ୍ରତିକ୍ରିୟାରେ ଯୋନୀପଥ ସ୍ରାବ (vaginal discharge) ଓ ପରିସ୍ରା କଲାବେଳେ (urination) ଯନ୍ତ୍ରଣା ହୋଇପାରେ । ଏହାଦ୍ୱାରା କୌଣସି ସାଂଘାତିକ ପ୍ରତିକ୍ରିୟା ହେବା ଜଣାଯାଇନାହିଁ । ଏହାର ବ୍ୟବ‌ହାର ଅବଧିରେ ଋତୁସ୍ରାବ ପ୍ରାୟ ଆରମ୍ଭ ହୁଏନାହିଁ । ଏହାର ବ୍ୟବ‌ହାର ଅବଧିରେ ସ୍ତନ୍ୟଦୁଗ୍ଧ ତିଆରିରେ କୌଣସି ସମସ୍ୟା ହେଉନଥିବାରୁ ନିର୍ଦ୍ଦିଷ୍ଟ ଭାବରେ ଏହି କାରଣରୁ ଏହା ତିଆରି ହୋଇଛି ।  ଏହାଦ୍ୱାରା ପ୍ରୋଜେସ୍ଟିରନ (progesterone) ହରମୋନ ଧୀରେ ନିର୍ଗତ ହେବାରୁ କାର୍ଯ୍ୟକ୍ଷମ ହୁଏ ।

ସନ ୧୯୯୮ରୁ ଡାକ୍ତରୀ ବ୍ୟବ‌ହାର ନିମନ୍ତେ ପ୍ରୋଜେସ୍ଟିରନ ଯୋନୀପଥ ମୁଦ୍ରିକା ସ୍ୱୀକୃତ ହୋଇଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହା ଦକ୍ଷିଣ ଓ ମଧ୍ୟ ଆମେରିକା (Central American) ଆଦି ଦେଶମାନଙ୍କରେ ମିଳୁଛି । ସନ ୨୦୧୬ ସୁଦ୍ଧା ଏହା ଯୁକ୍ତରାଷ୍ଟ୍ର ଆମେରିକାରେ ମିଳିନାହିଁ । ଏହା ପୋପୁଲେସନ କାଉନସିଲଦ୍ୱାରା (Population Council) ପ୍ରସ୍ତୁତ ହୋଇ ପ୍ରୋଜେରିଙ୍ଗ ନାମରେ ବିକ୍ରୟ ହେଉଛି ।

ଆଧାର 

ଔଷଧ